An samo kalmar daga harshen Larabci Arabic,tana nufin hanyar bauta ko rayuwa ko kuma hanya kawai.Kuma har zuwa wannan lokaci ana ci gaba da amfani da wannan kalma ta Addini a harsuna da yawa,a ciki har da harshen Hausa. Addini shi ne hanyar rayuwa bisa bautar wani abun bautawa, bisa amfani da tsare-tsaren da wannan abin bautar, ko kuma makusantansa suka tanadar, domin tafiyar da rayuwar yau da kullum ta mabiya wannan Addini, bisa wasu tanaje-tanaje ko tsare-tsare. Addini ya rabu gida daban-daban, kamar yadda masana addini su ka yi bincike kuma su ka tabbatar. A bisa wannan bincike, an kasafta Addini gida biyu, wato Addinan Kaɗaitaka da kuma Addinan Tarayya. 1. Addinan Kaɗaitaka: Wadannan sune Addinan da suka yarda da wanzuwar abin bauta guda ɗaya tilo, kuma suka tafi akan tabbatuwar wannan abin Bauta a matsayin wanda ya halicci rayuwa da duk abin da rayuwar ta tattara, Mutane, Aljannu, Dabbobi, Tsirrai, Sararin Sammai, Sararin Kassai, Ruwa,Iska da makamantansu. Addinan da suke a cikin wannan kason sun hadar da: Addinin Musulunci Islam Addinin Kiristanci Christianity Addinin Yahudanci Yahudanci Addinin Zarusta.